Държавен вестник, бр. 69, 2008 г., стр. 56

С Т Р .  56
Д Ъ Р Ж А В Е Н   В Е С Т Н И К
Б Р О Й  69
Чл. 9. Финансовата помощ е в размер 100 %
от общите допустими разходи.
Чл. 10. (1) Финансова помощ не се предос-
тавя по реда на тази наредба, при условие че за
същите дейности кандидатът е подпомаган по
други програми.
(2) Не се предоставя финансова помощ за
дейности, извършени преди подаване на заяв-
лението за подпомагане, с изключение на раз-
ходите по чл. 22, ал. 1, т. 1.
Чл. 11. (1) Размерът на финансовата помощ
за обучението на едно лице се формира на база
брой обучавани в една дейност и допустими
разходи по чл. 22, ал. 1.
(2) Максимално допустимата помощ за обу-
чението на едно лице е:
1. левовата равностойност на 1750 евро за
обучение чрез курсове от 150 часа;
2. левовата равностойност на 350 евро за
обучение чрез курсове от 30 часа;
3. левовата равностойност на 210 евро за
обучение чрез информационни дейности.
Чл. 12. (1) Плащанията по проект могат да
бъдат междинни и окончателни.
(2) Междинни плащания се извършват при
условие, че са предвидени в проекта и са одоб-
рени от Разплащателната агенция (РА).
Чл. 13. (1) Междинните плащания са допус-
тими само за проекти за обучение чрез повече
от един курс или повече от една информацион-
на дейност.
(2) Междинните плащания са допустими за
завършени курс или курсове или завършени
информационна дейност или информационни
дейности, при условие че размерът на всяко
междинно плащане надвишава левовата равнос-
тойност на 8000 евро.
(3) Последното междинно плащане може да
бъде заявено не по-късно от три месеца преди
изтичане на крайния срок за извършване на
дейностите, включени в договора за отпускане
на финансова помощ.
Раздел III
Изисквания към кандидатите за подпомагане
Чл. 14. (1) За обучение чрез курсове и ин-
формационни дейности се финансират обуча-
ващи организации, които са:
1.институции в системата на  професионал-
ното образование и обучение по смисъла на
чл. 18, т. 1, 2, 4 и 5 от Закона за професионално-
то образование и обучение, които провеждат
обучение по една или повече от специалности-
те, съгласно приложение № 2;
2. висши училища, които провеждат обуче-
ние по една или повече от специалностите, съг-
ласно приложение № 3.
(2) Право на финансова помощ за обучение
само чрез информационни дейности се предос-
тавя на:
1. лица, регистрирани по Закона за юриди-
ческите лица с нестопанска цел, в целите на
устава (предмета на дейност) на които е вклю-
чено повишаване на квалификацията, консул-
тации или информационна дейност в област-
та на селското стопанство или горското сто-
панство или управлението на земите или окол-
ната среда;
2. научни институти, които осъществяват
научни, приложни и обслужващи дейности в
областта на селското стопанство или горското
стопанство или управлението на земите или
околната среда.
(3) Кандидатите по предходните алинеи
трябва да имат осигурена собствена или нае-
та материална база за периода на провеждане
на теоретичното и практическото обучение
за съответния курс или информационна дей-
ност.
Чл. 15. (1) Кандидатите по чл. 14 се подпо-
магат, при условие че:
1. нямат изискуеми задължения към ДФ
“Земеделие”;
2. не са в открито производство по обявява-
не в несъстоятелност или не са обявени в несъс-
тоятелност;
3. не са в производство по ликвидация;
4. нямат изискуеми публични задължения
към държавата;
5. eдноличните търговци, юридическите
лица—търговци, и кооперациите са вписани в
Търговския регистър към Агенцията по впис-
ванията.
(2) Изискванията по т. 2 и 3 се отнасят за
еднолични търговци и юридически лица, регис-
трирани по Търговския закон, Закона за коопе-
рациите и Закона за юридическите лица с не-
стопанска цел.
Раздел IV
Изисквания към проектите
Чл. 16. Подпомагат се дейности за обучение
по проекти, които се осъществят на територи-
ята на Република България.
Чл. 17. Общата продължителност на всички
дейности по един проект не може да надхвърля
18 месеца.
Чл. 18. Всеки проект може да се отнася само
за обучение чрез един или повече курсове или
само за обучение чрез една или повече инфор-
мационни дейности.
Чл. 19. Проектът за обучение съдържа:
1. учебна програма за всеки курс или инфор-
мационна дейност;